Сверчков Никита Кузьмич

Сверчков Никита Кузьмич (27.1.1891, Енĕш Нăрваш ялĕ, Çĕрпӳ уесĕ, Хусан кĕпĕрни (халĕ Чăваш Енĕн Тăвай районĕ) — 18.7.1985, Шупашкар, Чăваш АССР) — ӳкерçĕ, ССРП ӲП пайташĕ (1934 ç.), Чăваш АССР халăх ӳкерçи (1975 ç.), РСФСР тава тивĕçлĕ ӳнер ĕçченĕ ( 1981 ç.), Хĕрлĕ Çăлтăр тата «Хисеп палли» орденĕсен кавалерĕ. Унăн ятне çавăн пекех Чăваш АССР Ӗç Мухтавĕпе Паттăрлăхăн Хисеп Кĕнекине çырса хунăДеятели культуры и искусства : Художники и архитекторы : Сверчков Никита Кузьмич 

 Биографи 
1891 çулхи кăрлачăн 27-мĕшĕнче Çĕрпӳ уесĕнчи (халĕ Чăваш Енĕн Тăвай районĕ) Енĕш Нăрваш ялĕнче çуралнă.

1912 çулта Хусанти ӳнер шкулĕнче пĕлӳ пухнă, 1917 çулта Санкт-Петербургри ӳнер академин аслă ӳнер училищинче вĕренсе тухнă. 1931 çулта çавăн пекех Омскра вырнаçнă чукун çул транспорчĕн инженерĕсен институтĕнче вĕренсе тухнă.

1923-1927 çулсенче Бийск хулинче «Алтай Çăлтăрĕ» хаçатăн секретарĕ, кайран Омскра вырнаçнă М. А. Врубель ячĕпе хисепленсе тăракан ӳнерпе промăçлăх техникумĕнче ректор пулса ĕçленĕ. АХРР Çĕпĕр Анăç филиалĕнче вĕрентнĕ (1928-1931).

1923-1941 çулсенче «Капкăн» журналта ӳкерçĕ вырăнĕнче ĕçленĕ. 1940-1951 çулсенче Шупашкарти ӳнер училищинче вĕрентнĕ, 1948-1951 çулсенче Шупашкарти пĕрремĕш ача-пăча ӳнер шкулĕн директорĕ пулса тăрăшнă.

1935-1951 çулсенче Чăваш АССР ӳкерçисен пĕрлешĕвĕн правлени пайташĕ пулнă.

1985 çулхи утăн 18-мĕшĕнче халăх ӳкерçи Шупашкар хулинче (Чăваш АССР) çут тĕнчерен уйрăлса кайнă.

 Ӗçĕсем 
Паллă ĕçĕсем:
 "Арăм сăнӳкерчĕкĕ" (1918);
 "Хоровод" (1928);
 "Чăваш автономийĕ пирки пĕлтерни" (1935);
 "Пĕрремĕш трактор чăваш ялĕнче" (1937);
 "Передача колхозу Государственного акта на вечное бесплатное пользование землей" (1937);
 "Хĕр вăрлани" (1938);
 ""Чăваш комсомолĕ" броньăпуйăсĕ" (1943);
 "А.С.Пушкин чăваш ялĕнче" (1950);
 "Чăваш туйĕ" (1967);
 "Юман кати" (1974).

 Вуламалли 
 Н. А. Ургалкина, "Никита Кузьмич Сверчков. Жизнь и творчество", Шупашкар, 1983.

 Асăрхавсем 

 Каçăсем 
 Сверчков Никита Кузьмич
 Чувашская энциклопедия:Сверчков Никита Кузьмич
 Сверчков Никита Кузьмич 

Категори:Чăваш ӳкерçисем
Категори:Чăваш Енĕн ӳкерçисем
Категори:1891 çулта çуралнисем
Категори:1985 çулта вилнисем
Категори:Кăрлачăн 27-мĕшĕнче çуралнисем
Категори:Утăн 18-мĕшĕнче вилнисем